钦定古今图书集成/明伦汇编/氏族典/第228卷 > 杨志诚
## 钦定古今图书集成/明伦汇编/氏族典/第228卷 > 杨志诚

按《唐书李载义传》：“初，载义母葬范阳，为杨志诚掘发。
后志诚被逐，载义尽戕其妻息士卒。志诚者，事载义
为牙将，载义宴天子使者鞠场，志诚与其党噪而起，
载义走，因自为都知兵马使。文宗更以嘉王领节度，
用志诚为留后，俄检校工部尚书，擢节度副大使，进
检校尚书右仆射。为下所逐，推部将史元忠总留后。”
志诚在镇，密制被服，皆拟乘舆。元忠表而暴于朝，诏
御史按治，斥岭南，至商州，诛之。